186 terima vaksin Covid-19 di Marudi
MARUDI : Seramai 186 orang menerima suntikan vaksin fasa pertama dalam program Imunisasi Covid-19 Kebangsaan di Pusat Pemberian Vaksin ( PPV) di Hospital Marudi bermula semalam hingga 29 April 2021. Pengarah hospital Marudi Doktor Natasya Sherimin berkata, program ini akan dilaksanakan selama lima hari. Katanya, mereka yang menerima vaksin tersebut terdiri daripada pesakit buah pinggang, warga emas, pesakit jantung dan beberapa pesakit lain yang perlu dipantau untuk mendapat rawatan di hospital tersebut. Penerima vaksin yang paling tua ialah Norshiah Mamun dari Kampung Baru Marudi. Katanya beliau berpuas hati dengan layanan yang cukup baik para petugas di Hospital Marudi. “Semasa saya menerima suntikan vaksin tersebut, saya tidak merasa apa-apa kesakitan dan saya bersyukur telah menerima suntikan dos pertama ini dalam fasa kedua,” jelas makcik Norshiah kepada Utusan Sarawak. Turut menerima  vaksin Covid-19 ialah warga guru dan penjawat awam yang lain di Dewan Suarah Baram. Oleh JIKU JUGUONG 
See author's posts
